**INFORMACIJA APIE ASMENS DUOMENŲ TVARKYMĄ ADMINISTRUOJANT PRIEMONĘ „Išmokų skyrimas ūkio subjektams, kurie teises į žvejybos vidaus vandenyse kvotas perleidžia aplinkos ministro įgaliotai įstaigai ir nutraukia verslinę žvejybą vidaus vandens telkiniuose“**

Lietuvos Respublikos aplinkos ministerijos Aplinkos projektų valdymo agentūra (toliau – Agentūra), kaip asmens duomenų valdytojas, asmens duomenis tvarko vadovaudamasi 2016 m. balandžio 27 d. Europos Parlamento ir Tarybos reglamentu (ES) Nr. 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Reglamentas) ir kitais asmens duomenų apsaugą reglamentuojančiais teisės aktais.

**1. Duomenų valdytojas**

Duomenų valdytojas – Lietuvos Respublikos aplinkos ministerijos Aplinkos projektų valdymo agentūra, juridinio asmens kodas 288779560, adresas Labdarių g. 3, LT-01120 Vilnius, tel. +370 646 02 285, el. paštas: apva@apva.lt.

Duomenų apsaugos pareigūno kontaktiniai duomenys: tel. +370 602 83 577, el. paštas: dap@apva.lt, adresas Labdarių g. 3, LT-01120 Vilnius.

Informacija apie asmens duomenų tvarkymą Agentūroje skelbiama internetinėje svetainėje **https://apva.lrv.lt/lt/** skiltyje „Asmens duomenų apsauga“.

**2. Asmens duomenų tvarkymo tikslas**

Agentūra pateiktus asmens duomenis tvarko išmokų ūkio subjektams už perleidžiamas teises į žvejybos kvotą (toliau – Išmokos) administravimo tikslu, t.y. atliekant paraiškų išmokoms gauti registravimą, vertinimą, bei atranką, apskaičiuojant išmokas, sudarant išmokų sutartis bei išmokant išmokas.

**3. Asmens duomenų tvarkymo teisinis pagrindas**

Agentūra asmens duomenis tvarko vadovaudamasi Lietuvos Respublikos aplinkos ministro 2023 m. spalio 26 d. įsakymu Nr. D1-356 patvirtintu Išmokų ūkio subjektams už perleidžiamas teises į žvejybos kvotą apskaičiavimo ir mokėjimo tvarkos aprašu (toliau – Aprašas)ą

Asmens duomenų tvarkymo Agentūroje teisinis pagrindas – Reglamento 6 straipsnio 1 dalies b, c ir e punktai.

**4. Tvarkomi asmens duomenys**

Agentūra, administruodama Išmokas, tvarko šiuos asmens duomenis:

1. Pareiškėjų (ūkio subjektų, vykdančių verslinę žvejybą vidaus vandenyse, arba jų įgaliotų asmenų) asmens duomenis:

* 1. identifikacinius duomenis (vardas, pavardė, gimimo data; asmens kodas, PVM kodas (jei taikoma);
	2. kontaktinius duomenis (adresas, telefono numeris, elektroninio pašto adresas);
	3. banko sąskaitos numerį;
	4. Agentūrai pateiktame įgaliojime nurodytus duomenis (jei taikoma);
	5. išmokos tvarkos apraše taikomų reikalavimų pareiškėjams pagrindžiantys duomenys - informacija apie žvejybos kvotą (suteikimą, galiojimą, sustabdymą, panaikinimą, perleidimą, neviršijimą), administracinę atsakomybę už šiurkštų verslinės žvejybos vidaus vandenyse tvarkos pažeidimą, žvejybos dienų skaičių, įsiskolinimus Valstybinei mokesčių inspekcijai prie Lietuvos Respublikos finansų ministerijos (toliau – VMI) ar Valstybinio socialinio draudimo fondo biudžetui, informacija apie padarytas veikas pagal Aprašo 11.2.2 p. ir kt.);
	6. informaciją dėl gautų pajamų iš žvejybos veiklos (sugautų žuvų kiekiai, pardavimo kaina), su žvejybos veikla susijusį ilgalaikį materialųjį turtą (žvejybos laivai; žvejybos įrankiai);
	7. informaciją apie ilgalaikį materialųjį turtą susijusį su žvejybos veikla (žvejybos laivai; žvejybos įrankiai);
	8. informaciją apie žvejybos laivus, jų dalis ir (ar) verslinės žvejybos įrankius, įsigytus Europos jūrų reikalų ir žuvininkystės fondo (EJRŽF), Europos jūrų reikalų, žvejybos ir akvakultūros fondo ar kitos ES paramos arba valstybės lėšomis;
	9. informaciją apie su ūkio subjektu susijusias įmones;
	10. kitus paraiškos vertinimo bei projekto vykdymo metu pateiktus ar sukurtus asmens duomenis.
1. Darbuotojų, su kuriais nutraukiamos sutartys duomenys:
	1. Darbo sutartys ir jų pakeitimai; kiekvieno darbuotojo vidutinio darbo užmokesčio dydžio apskaičiavimą pagrindžiantys apskaitos dokumentai (kaip numatyta Aprašo 20.4 punkte);
	2. Dokumentai, pagrindžiantys išlaidas, susijusias su darbuotojų atleidimu ((kaip numatyta Aprašo 29.4.2 punkte).

**5. Asmens duomenų šaltiniai**

Agentūros tvarkomi asmens duomenys gali būti gaunami iš šių šaltinių:

1. Pateikia pareiškėjas pateikdamas paraišką;
2. Žuvininkystės tarnybos (kaip numatyta Aprašo 10 punkte);
3. Aplinkos apsaugos departamento prie Aplinkos ministerijos (kaip numatyta Aprašo 10 punkte);
4. Nacionalinės mokėjimo agentūros prie Žemės ūkio ministerijos (kaip numatyta Aprašo 27 punkte);
5. Informatikos ir ryšių departamento prie Lietuvos Respublikos vidaus reikalų ministerijos valdomo Įtariamųjų, kaltinamųjų ir nuteistųjų registro (kaip numatyta Aprašo 12 punkte);
6. VMI valdomų informacinių sistemų (kaip numatyta Aprašo 12 punkte);
7. Valstybinio socialinio draudimo fondo valdybos valdomų informacinių sistemų (kaip numatyta Aprašo 12 punkte);
8. Audito, apskaitos, turto vertinimo ir nemokumo valdymo tarnybos prie Lietuvos Respublikos finansų ministerijos registro (kaip numatyta Aprašo 12 p.);
9. Lietuvos Respublikos konkurencijos tarybos Suteiktos valstybės pagalbos ir nereikšmingos (de minimis) pagalbos registro (kaip numatyta Aprašo 33 punkte);
10. VĮ “Registrų centras” valdomų registrų (dėl įmonės dydžio, sunkumų patirianti įmonė įvertinimo);
11. Iš kitų kompetetingų institucijų teisės aktų nustatyta tvarka.

**6.** **Asmens duomenų gavėjai**

Agentūra asmens duomenis gali perduoti:

1. Kompetentingoms valdžios, audito arba teisėsaugos įstaigoms laikantis teisės aktuose nustatytų reikalavimų;
2. Priemonės įgyvendinimą koordinuojančiai Lietuvos Respublikos aplinkos ministerijai;
3. Agentūros pasitelktiems duomenų tvarkytojams (pvz., informacinių technologijų bendrovėms ir pan.);
4. Lietuvos Respublikos konkurencijos tarybai, valdančiai Suteiktos valstybinės pagalbos ir nereikšmingos (de minimis) pagalbos registrą.

Agentūra asmens duomenų neperduoda į trečiąsias valstybes ar tarptautines organizacijas, t. y. už Europos Sąjungos ribų, išskyrus atvejus, kai tai jį įpareigoja atlikti teisės aktai ar teismai.

**7. Asmens duomenų saugojimo laikotarpis**

Pateikti asmens duomenys, vadovaujantis Aprašo 8 punktu, saugomi 10 metų nuo sprendimo dėl išmokos skyrimo priėmimo dienos.

**8. Duomenų subjektų teisės**

Duomenų subjektai turi šias teises:

- būti informuotu apie asmens duomenų tvarkymą Agentūroje;

- prašyti susipažinti su Agentūros tvarkomais asmens duomenimis Reglamento 15 straipsnio nustatyta tvarka;

- reikalauti ištaisyti netikslius / papildyti neišsamius su juo susijusius asmens duomenis Reglamento 16 straipsnio nustatyta tvarka;

- reikalauti ištrinti asmens duomenis Reglamento 17 straipsnio nustatyta tvarka;

- apriboti savo asmens duomenų tvarkymą Reglamento 18 straipsnio 1 dalyje nurodytais konkrečiais atvejais;

- nesutikti su asmens duomenų tvarkymu Reglamento 21 straipsnio nustatyta tvarka;

- teisę į asmens duomenų perkeliamumą Reglamento 20 straipsnio nustatyta tvarka;

- bet kuriuo metu atšaukti sutikimą dėl asmens duomenų tvarkymo, kai duomenų tvarkymas grindžiamas Reglamento 6 straipsnio 1 dalies a punktu;

- pateikti skundą priežiūros institucijai (Valstybinei duomenų apsaugos inspekcijai, juridinio asmens kodas 188607912, adresas L. Sapiegos g. 17, LT-10312 Vilnius, tel. 8 5 271 2804, el. paštas: ada@ada.lt), jei jo asmens duomenys yra tvarkomi pažeidžiant Reglamentą ar kitų teisės aktų nuostatas.

Prašymai dėl duomenų subjektų teisių įgyvendinimo Agentūroje pateikiami vadovaujantis 2019 m. balandžio 11 d. Agentūros direktoriaus įsakymu Nr. T1-61 patvirtintomis „Duomenų subjekto teisių įgyvendinimo Lietuvos Respublikos Aplinkos ministerijos Aplinkos projektų valdymo agentūroje taisyklėmis“, kurios skelbiamos Agentūros internetiniame puslapyje https://apva.lrv.lt/lt/

**9. Automatizuotų sprendimų priėmimas**

Automatizuotų sprendimai nebus priimami, taip pat nebus vykdomas profiliavimas.